(1613) Wat hy dan siet Die soo is verwert Is anders niet Dan enckele smert Want al wat vreuchde scheen int hert Alsnu verscheelen gaet wel also vert Dat Medecijn Eerst plach te zijn / / bekent Wert bitter galle in het leste ent .Mijns levens geur Haest verongheluckt In mijnen fleur Ben ick doen ghepluckt Ghelijck den wint het ghewas neerdruct So heb ick ondert droeve cruys ghebuckt En minst beclaecht Tgheen meest mishaecht / / de eer Des werelts vreuchde doet mijn herte seer .O Fondament Wel t ' onrecht ghebout Int leste ent Maeckt ghy my heel out De werelt heb ick te veel betrout En al haer lusten te diep beschout De hooch en waert / Doot / niemant spaert / / helaes Want yeder een moet zijn der wormen aes .